کماشیں بلوچ راجدوست رھشون سردار عطاء اللہ مینگل پنچشمبے ءِ بیگاہ ءَ کراچی ءَ یک نادراهجاھے ءَ بیران بیتگ. سردار عطاء اللہ مینگل بازیں وھداں نادراہ بیتگ. بلوچستان نیشنل پاٹی (مینگل) ءَ سردار مینگل ءِ بیرانی ھال راست کرتگ.سردار عطاء اللہ مینگل یک مئی نوزدہ سد ءُ ھپتاد ءُ دو ءَ فروری نوزدہ سد ءُ ھپتاد ءُ سَے ءَ داں بلوچستان ءِ سروزیر بیتگ. آئی ءِ سرکار ءِ وھد ءَ سروزیر ذولفقار علی بھٹو ءَ ھلاس کتگ اَت. بھٹو ءِ سرکار ءَ سردار مینگل ھیدر آباد ءِ کیس ءِ لڑ ءَ زانتکار پشتون ءُ بلوچ رھشون خان عبدالولی خان، نمیرانیں ھیر بکش مری ءُ دگہ ھمراھانی ھمراھی ءَ بندیگ بیتگ.بھٹو ءِ سرکار ءِ ھلاسی ءَ پد سردار مینگل دراں‌ڈیھ بیتگ ءَ لندن ءَ شتگ. نوزدہ سد ءُ نود ءِ زمانگ ءَ آ بلوچستان ءَ واتر اتکگ ءُ بی این پی ءِ بن‌ھشت ءِ ایر کرتگ ءُ لس پاٹیانی لڑ ءَ آ مستریں پاٹی بیتگ.سردار مینگل ءَ پاکستان ءَ زیردستیں راجانی زرمبشت (PONM) ءِ سروکی ھم کتگ. آئی ءِ زھگ سردار اختر مینگل نوزدہ سد ءُ نود ءُ ھپت ءَ چہ نوزدہ سد ءُ نود ءُ ھشت ءَ داں بلوچستان ءِ سروزیر بیتگ.سردار عطاء اللہ مینگل ءِ سیادی ھزدار ءِ دمگ وڈھ ءَ بیتگ آ پاکستان ءَ بلوچ مھلوک ءِ ھکانی واستا توار چِست کنوکیں مردمے زانگ بیتگ آ بنکی ھنکین وڈھ ءَ زمین ءِ باھوٹ کنگ بیت اِنت ءُ گیشتریں ھالاں بی این پی شنگ کنت.سردار عطاء اللہ ءِ بیرانی ءَ چاگردی رسانکجاھاں بلوچ پھناتاں پدردی درشان بیگءَ اِنت ءُ آئی ءِ نمیرانی ءَ پدردی سماہ کنگ ءَ اَنت.سرچمگ: دی بلوچستان پوسٹ